
ФИНАНСОВ ОТЧЕТ
 “ТРАКИЙСКО ПИВО”АД гр.Пазарджик 
за 2014 година

1.Корпоративна информация
“ТРАКИЙСКО ПИВО” АД е регистрирано с решение № 5164/ 1991 г. по фирмено дело № 4646/ 1991 година ,записано в том 1, регистър 1, стр.68 в Пазарджишки окръжен съд, с едностепенна система на управление.
“ТРАКИЙСКО ПИВО” АД е акционерно дружество със седалище и адрес на управление  гр.Пазарджик,  бул.”Стефан Стамболов” №2.
Капиталът на дружеството е  96126 лева, разпределен в 48063 акции с номинална стойност 2 лева за една акция. Акциите на дружеството се търгуват на Българската Фондова Борса и са 100% частни. 
Предмет на дейност на дружеството: търговска дейност в страната и чужбина,отдаване под наем на собствени недвижими имоти за производствена и търговска дейност.
  Към 31.12.2014 година персоналът на фирмата се състои от  2 човека, които работят при условията на трета категория труд :
Личен състав и ТРЗ  -  1 бр.

чистачка -  1 бр.

Персоналът е добре запознат със спецификата на дейността.

Работниците са назначени с безсрочни трудови договори. Трудовите възнаграждения се изплащат месечно, като основните възнаграждения са над праговете за дадената икономическа дейност.

2. База за изготвяне и счетоводна политика
Финансовият отчет към 31.2.2014 година е изготвен в съответствие с изискванията на Закона за счетоводството и Международните стандарти за финансово отчитане (МСФО) , които са приложими за 2014 година, в това число и към датата на баланса – 31.12.2014 година.

Дружеството организира и осъществява своето текущо счетоводно отчитане в съответствие с изискванията на българското законодателство – счетоводно, данъчно, търговско и социално.

Счетоводната политика  на предприятието  е разработена в съответствие със следните принципи: текущо начисляване, действащо предприятие, предимство на съдържанието пред формата, предпазливост, съпоставимост на приходите и разходите, запазване при възможност на счетоводната политика от предходния отчетен период, документална обоснованост. 
Финансовият отчет е изготвен на база историческа цена.
Отчетният период на предприятието е година и съвпада с календарната година.

Всички данни за 2013 година и за 2014 година са представени в настоящия финансов отчет в хиляди лева.

Перата в баланса, в отчета за доходите и в отчета за паричния поток, представени във финансовия отчет за 2013 година  и в отчета за 2014 година са съпоставими.
3. Нетекущи активи
3.1.Дълготрайни материални активи

Дълготрайните материални активи се заприхождават при тяхното придобиване по цена на придобиване, която включва покупната цена /включително митата и невъзстановимите данъци/ и всички преки разходи, необходими за привеждане на актива в подходящ за ползване вид.

След първоначалното признаване като актив, всеки отделен дълготраен материален актив се отчита по цена на придобиване, намалена с начислените амортизации и последвалата натрупана загуба от обезценка.  Прагът на същественост е определен на 700 лева.  През отчетния период на годината не е възниквала необходимост от вземане на решение за консервиране на активи. 
Дълготрайните материални активи се отчитат в сметките от група 20 на индивидуалния сметкоплан като аналитичното отчитане се организира по видове дълготрайни активи и местонахождение.
Към 31.12.2014 година дружеството притежава ДМА с отчетна стойност 908 х.лева, в това число:

· 250 х.лева земя ;
· 329 х.лева сгради и конструкции ;
· 319 х.лева съоръжения;
·   10 х.лева транспортни средства;

Дълготрайни материални активи в процес на изграждане 18 хил. лева.
Дружеството не притежава активи с ограничени права върху собствеността.  
Няма временно извадени от употреба активи. 
Дружеството не използва в дейността си активи чужда собственост. 

Движението през годината на дълготрайните активи собственост на дружеството  в хиляди лева е, както следва:

	
	Отчетна стойност
	Амортизация
	Балансова стойност

	Салдо към 1 януари
	908
	349
	559

	Постъпили през периода
	
	21
	

	Излезли през периода
	
	
	21

	
	
	
	

	Салдо към 31 декември
	908
	370
	538


Към 31.12.2014 година дружеството продължава да използва следните  активи с напълно набрана амортизация и с отчетна стойност както следва : 
·   121 х.лева – съоръжения;

·   10 х.лева – транспортни средства;

Към датата на баланса е направен преглед на справедливата стойност и  е установено, че няма активи с балансова стойност по-висока от справедливата.
3.2.Амортизация се начислява от месеца, следващ месеца, в който амортизируемият актив е придобит. Начисляването на амортизацията се преустановява от месеца, следващ месеца, в който активът е изведен от употреба, независимо от причината на извеждането.

Начислената амортизация се отчита като разход и като коректив за срока на използване на актива. 

           Дружеството прилага  линеен метод на амортизация на ДМА. Промяна на метода в сравнение с предходната година няма.

Дружеството прилага следните норми на амортизация:

· сгради – 4%;

· съоръжения – 4% ;

· транспортни средства – 25%;

· други ДМА -15%.

Натрупаните до 31.12. 2014 година амортизации на ДМА са в размер на 370 хил. лева.  

3.3.Нематериални дълготрайни активи

Дружеството не притежава нематериални активи 
3.4.Дългосрочни финансови активи       
Дружеството няма инвестиции в свързани предприятия.
4. Текущи активи и пасиви
4.1. Материални запаси

Дружеството  не притежава материални запаси .
4.2. Вземания и задължения

Вземанията и задълженията на дружеството  са текущи и са потвърдени от контрагентите.

Вземанията от клиенти и задълженията към доставчици имат следната структура според периода на възникване:












Хил.лева
	Възникнали
	Вземания
	Задължения

	От предходни години
	0
	0

	До 90 дни от датата на отчета
	31
	5

	До 60 дни от датата на отчета
	
	

	До 30 дни от датата на отчета
	
	

	Всичко в хиляди лева
	31
	5


Задълженията към персонала са в размер на  1 хил. лева и представляват начислените, но неизплатени заплати за м. декември 2014 година. Върху тях са начислени съответно дължимите  осигурителни вноски.
Данъчните и осигурителни задължения към 31.12.2014 година включват:
· Данък върху дохода   за м.12.2014 – 75,75 лева;
· Пенсионни и здравни осиг. за м.12.2014 – 269,59 лева.

Данъчните вземания в размер на 4 хил. лева към 31.12.2014 година представляват  2 хил. лева авансово внесен корпоративен данък за предходни години и 2 хил.лева ДДС за възстановяване.
4.3. Парични средства

Наличните парични средства в края отчетния период за  2014  година  са в размер на 51 хил. лева,  в т.ч.: 
· в брой    - 29 х.лева ,

· в банки  - 22 х.лева . 

Дружеството започва периода с общ размер на наличните парични средства   40 хил. лева. Нетният паричен поток от оперативна дейност за периода е 11 хил. лева, от инвестиционна е „0” хил. лева и от финансова „0” хил. лева. В края на периода има 51 хил. лева налични парични средства.
5.Провизии и отсрочени данъци
Дружеството  не начислява провизии за компенсаруем отпуск. 

6.Разходи за бъдещи периоди и финансирания

Разходи за бъдещи периоди не са начислени.
7. Собствен капитал


В началото на годината собственият капитал е в размер на 664 хил. лева, а в края е 690хил. лева. Изменението на собствения капитал е показано в следната таблица:

	
	Начално салдо
	увеличение
	намаление
	Крайно салдо

	Основен капитал
	96
	
	
	96

	Резерв от оценки
	
	
	
	

	Законови резерви
	26
	
	
	26

	Други резерви
	417
	
	9
	408

	Финансов резултат
	124
	26
	
	160


7. Разходи 
През текущия период на 2014 година са направени следните разходи по икономически елементи :








           Хил.лева

	Вид на разхода
	2014
	2013

	Разходи за материали
	19
	23

	Разходи за външни услуги
	30
	12

	Разходи за възнаграждения
	11
	12

	Разходи за осигуровки
	2
	2

	Разходи за амортизации
	21
	21

	Други разходи
	19
	13

	Балансова стойност на продадени активи
	
	98

	
	
	

	Всичко разходи по икономически елементи
	102

	181



От отчетените в ОПР разходи няма начислени значителни суми , които да не са платени към датата на изготвяне на финансовия отчет.  
8.Приходи

Приходите се признават като се прилагат принципите на начислението и на съпоставимост на приходите и разходите.
Приходите от продажби имат следната структура:










Хил.лева

	Приходи от продажба на:
	2014
	2013

	услуги
	
	

	Наеми и други продажби
	128
	74

	От продажба на активи
	0
	98

	Всичко
	128
	 172


От отчетените в ОПР приходи няма начислени значителни суми , които да не са платени към датата на изготвяне на финансовия отчет. 
9.Финансов резултат

Счетоводната печалба за периода е 26 хил. лева. 
10.Данъци 
Авансов данък върху печалбата за 2014 година не е начислен, тъй като за предходната 2013 година дружеството отчита загуба, а също така не попада в границите за задължително начисляване на авансови вноски по ЗКПО.
11.Управление на риска

Дружеството е изложено на влиянието на пазарен и кредитен риск. Пазарният риск означава, че справедливата стойност на бъдещите парични потоци ще варира поради промени в пазарните цени. Пазарният риск включва:

· валутен риск 
· Лихвен риск 
· Друг ценови риск – това е риск от промени в пазарните цени, различни от тези породени от лихвен и валутен риск.

Кредитният риск е риск при, който неизпълнението на задълженията на една страна към друга ще причини финансова загуба на другата страна. 

Вземанията и задълженията на дружеството са текущи, което показва, че същото успява да преодолява промените породени от горните рискове.

